આણંદ: મયંક રાવલ ફાઉન્ડેશન દ્વારા આણંદ ખાતે જીલ્લા કક્ષાની ડ્રોઈંગ કોમ્પિટિશન ૯/૯/૨૦૧૮ને રવિવારે યોજાઈ હતી. જેમાં વિજેતાઓને એવોર્ડ અપાયા હતા. ૨૦૧૮ની આ સ્પર્ધા છેલ્લા દોઢ મહિનાથી ચાલી રહી હતી. સમગ્ર આણંદ જીલ્લામાંથી ૩૦૧ શાળાઓએ ભાગ લોધો અને ૩૦,૦૦૦થી વધારે ચિત્રો આવ્યા. આ ઉપરાંત યંગ આર્ટીસ્ટ અવોર્ડ માટે ૪૭ અને આર્ટ ટીચર અવોર્ડ માટે સાત વ્યક્તિઓએ ભાગ લીધો. જેમાંથી સ્કૂલમાંથી ૬૦૦, યંગ આર્ટીસ્ટ માટે ૧૫ અને આર્ટ ટીચર માટે ચાર વ્યક્તિઓની ફાયનલ રાઉન્ડ માટે પસંદગી થઇ. જેમણે સ્થળ પર આવીને ચિત્રો બનવ્યા. મયંક રાવલ ફાઉન્ડેશનના પ્રમુખ શ્રીમતી હેમલતા રાવલ પોતે આર્ટીસ્ટ છે. તેમજ સેક્રેટરી શ્રીમતી સેજલ રાવલ કોમર્સમાં ડબલ ગ્રેજુએટ છે.